open-index/open-wikipedia-markdown huggingface dataset:
Steinar Aas

**Steinar Aas** (født 1965 i Bodø) er en norsk professor i historie  ved Nord universitet i Bodø. 

Han har særlig arbeidet med moderne norsk byhistorie, og har skrevet et bind av Narviks historie, *Byen, banen og bolaget 1902-1950* og tredje bind i Bodøs historie, *Forvandlinga.*

Aas var tilsatt i administrativ stilling ved Samfunnsvitenskapelig fakultet ved Universitetet i Tromsø (fra 1993–1998 og 2001–2009). Han har hatt en rekke styreverv som Fortidsminneforeningen, Nynorsklaget og litteraturfestivalen Det Vilde Ord. Fra 2009 til 2018 var han også styremedlem i Narviksenteret - «Nordnorsk stiftelse for historieformidling menneskerettigheter og fredsbygging».

## Monografier og bøker
* *Narviks historie. Bind 1 1902-1950. Byen, banen og bolaget*. Narvik: Stiftelsen Narviks historieverk 2001 555 s.
* *Tragedien Umberto Nobile. Helt eller svikar?*. Det Norske Samlaget 2002 (ISBN 82-521-6041-7) 195 s.
* *Å eg minnest". Regionbyggere i hovedstaden. Nordlændingernes Forening 1862-2012.* Orkana Forlag 2012 (ISBN 978-82-8104-216-2) 319 s.
* *Forvandlinga. Bodøs historie 1890-1950* Fagbokforlaget 2014 (ISBN 978-82-519-2323-1) 575 s.

## Utvalgte artikler
* «Konstruksjon av byfellesskap og byidentitet - om identitetsskaping i lokalhistoria»,. *Heimen - Lokal og regional historie* 2001 ;Volum 38.
* «One Man's Foolishness Led to the Death of 14 Men. Norwegian Reactions to Umberto Nobile and the "Italia" Disaster». *Acta Borealia* 2003 ;Volum 2. s. 169-194
* «"En stor teknisk landvinning" for hele Nord-Norge.» I *I spissen for utviklingen. Høyere utdanning i Narvik*. Narvik: Høgskolen i Narvik 2005 (ISBN 82-7823-130-3). s. 8-29
* «Minnepolitikk i endring - minnekulturen i og rundt Narvik 1940.» I *Flerstemte minner*. Hertervig Akademisk 2010 (ISBN 978-82-8217-010-9). s. 71-96
* «Norwegian and Soviet/Russian World War II Memory Policy During the Cold War and the Post-Soviet Years.» *Acta Borealia* 2012 ;Volum 29.(2) s. 216-239
* «Kvinnebyen Bodø før 1940.» I *Politikk, profesjon og vekkelse. Kvinner i Norge på 1800- og 1900-tallet*. Fagbokforlaget 2014 (ISBN 978-82-450-1703-8). s. 111-139
* «Gjenreisningsbyen Bodø. Ein omstridt byplan sosialdemokratiet gjorde til sin.» I *Årbok - Foreningen til norske fortidsminnesmerkers bevaring* 2015 s. 165-184

## Referanser
Hestøysundbrua

: *Må ikke forveksles med [[Hestøybrua]] i Nærøy.*

**Hestøysundbrua**, også kalt **Hestøysundet bru** er en spennbetongbro på fylkesvei 669 mellom øyene Kuli og Hestøya i Smøla kommune i Møre og Romsdal. Brua krysser sundet Hestøysundet, er 69 meter lang, og lengste spenn er 23 meter.

## Se også
*Kulisvabrua
*Dampleibrua
*Verjeskiftbrua
*Liste over broer i Norge
*Liste over broer i Norge etter lengde

## Referanser
Wilhelm Karlsen

**Wilhelm Jørn Karlsen** (født 1957 i Bodø) er dr.art og professor i historie ved Nord universitet i Bodø. Karlsen har særlig arbeidet med tema knyttet til samferdsel, kultur, byplanlegging og byutvikling, og skrev i 2016 *Med luft under vingene : Bodøs historie*, *Bind 4 1950 - 2016.*

## Referanser
Tringinae

* se inndeling

**Tringinae** er en underfamilie i snipefamilien og inkluderer to tribus med tilsammen fem slekter og 19 arter.

## Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae, 
**** Limosinae, 
**** Calidrinae, 
**** Scolopacinae, 
**** Tringinae, 2 tribus, 5 slekter, 19 arter
***** Phalaropodini, 2 slekter, 3 arter
***** Tringini, 3 slekter, 16 arter
** Turnici, springvaktelfugler
** Lari, måkefugler

## Referanser




## Eksterne lenker
*
Alicia Fernández

**Alicia Fernández Fraga** (født 1992) er en spansk håndballspiller, som spiller for den polske klubben  og det spanske kvinnelandslaget.

Hun mesterskapsdebuterte i Håndball-EM 2018 og ble tatt ut i 17-mannstroppen til Carlos Viver foran Håndball-VM 2019 i Japan.

## Referanser


## Eksterne lenker
* 
*
Anahawan

**Anahawan** (*Bayan ng Anahawan*) er en kommune på Filippinene. Kommunen ligger i landsdelen Visayas, og tilhører provinsen Southern Leyte.

## Barangayer
Kommunen er inndelt i 14 barangayer per 30. september 2019.
* Amagusan
* Calintaan
* Canlabian
* Capacuhan
* Kagingkingan
* Lewing
* Lo-ok
* Mahalo
* Mainit
* Manigawong
* Poblacion
* San Vicente
* Tagup-on
* Cogon

## Referanser




## Eksterne lenker
*
Anna Wintour

**Anna Wintour** (født 1949) er en britisk journalist. Hun var sjefredaktør ved den amerikanske utgaven av motemagasinet *[[Vogue]]* fra 1988 til 2025.

## Biografi
Wintours far Charles Wintour jobbet som redaktør i den britiske avisen *[[The Evening Standard]]* og moren hennes, Elinor Baker, var datter av en Harvardprofessor. Wintour har tre søsken: Jimmy, Nora (som jobber i en internasjonal organisasjon i Genève) og Patrick, den yngste, som jobber for avisene *[[The Guardian]]* og *[[The Observer]]*. Hun hadde også en bror, Gerald, som døde i en trafikkulykke i ung alder. 

Wintour studerte ved North London Collegiate School, men fullførte aldri studie.  Anna Wintour var gift med barnpsykiatrikern David Shaffer fra 1984 til 1999 og sammen har de to barn, Charles og Katherine.

## Karriere
Wintour har tidligere jobbet med *[[Harpers & Queen]]*, *[[Harper's Bazaar]]* og britiske *[[Vogue]]*.

Boken *[[Djevelen bruker Prada]]* (engelsk: *The Devil wears Prada*) av Lauren Weisberger, som omhandler en kvinne som blir ansatt som assistent hos en tyrannisk redaktør i verdens største motemagasin, sies å være basert på Weisbergers tid som assistent for Anna Wintour.

## Referanser


## Eksterne lenker
* 
* 
*
Libagon

**Libagon** (*Bayan ng Libahon*) er en kommune på Filippinene. Kommunen ligger i landsdelen Visayas, og tilhører provinsen Southern Leyte.

## Barangayer
Kommunen er inndelt i 14 barangayer per 30. september 2019.
* Biasong
* Bogasong
* Cawayan
* Gakat
* Jubas (Pob.)
* Magkasag
* Mayuga
* Nahaong
* Nahulid
* Otikon
* Pangi
* Punta
* Talisay (Pob.)
* Tigbao

## Referanser




## Eksterne lenker
*
Naga City

**Naga City** eller **City of Naga** kan vise til:

* Naga (Camarines Sur), by i provinsen Camarines Sur på Filippinene
* Naga (Cebu), by i provinsen Cebu på Filippinene
Sogod

**Sogod** kan sikte til:
*Kommunen Sogod i provinsen Cebu på Filippinene;
*kommenen Sogod i provinsen Southern Leyte på Filippinene.
Anna Paulsen

**''Anna'' Hansine Sigvardine Paulsen** (født 11. april 1858 i Bergen, død 19. mai 1895 i Bergen) var en norsk skuespillerinne.

Anna Paulsen var datter av snekkermester og teatersnekker Petter Olay Paulsen og Johanne Severine Jørgensen, og søster av skuespiller Johanne Voss. Hun ble 2. august 1883 gift med fabrikkeier og skipsreder Georg Bernhard von Erpecom (1858-1912).

Anna Paulsen debuterte 22. januar 1877 i rollen som *Emilie* i stykket *Soldaterløier* på Den nationale Scene i fødebyen Bergen. Hun ble værende ved dette teatret til hun giftet seg. Hennes siste opptreden fant sted 26. juni 1883.

## Roller i utvalg
**Emilie* i *Soldaterløier* av Jens Christian Hostrup (Den nationale Scene, 1877)
**Jolanthe* i *Kong Renés datter* av Henrik Hertz (Den nationale Scene)
**Ragna Monsen* i *[[De unges forbund]]* av Henrik Ibsen (Den nationale Scene)
**Kari* i *Inden Døre* av Magdalena Thoresen (Den nationale Scene) 
**Olaf* i *[[Samfundets støtter]]* av Henrik Ibsen (Den nationale Scene) 
**Anna* i *[[Kjærlighedens Komedie]]* av Henrik Ibsen (Den nationale Scene) 

## Kilder
*

## Referanser


## Eksterne lenker
*
Rafael Atché

**Rafael Atchè** (født *Rafael Atxer* 28. juli 1851 i Barcelona, død 11. juli 1923 samme sted) var en spansk skulptør som har skapt flere kjente verk. Hans mest kjente monument er Columbusmonumentet i Barcelona.

## Referanser
Silago

**Silago** (*Bayan ng Silago*) er en kommune på Filippinene. Kommunen ligger i landsdelen Visayas, og tilhører provinsen Southern Leyte.

## Barangayer
Kommunen er inndelt i 15 barangayer per 30. september 2019.
* Balagawan
* Catmon
* Pob. District I
* Pob. District II
* Hingatungan
* Katipunan
* Laguma
* Mercedes
* Puntana
* Salvacion
* Sap-ang
* Sudmon
* Tuba-on
* Tubod
* Imelda

## Referanser




## Eksterne lenker
*
San Ricardo (Southern Leyte)

**San Ricardo** (*Bayan ng San Ricardo*) er en kommune på Filippinene. Kommunen ligger i landsdelen Visayas, og tilhører provinsen Southern Leyte.

## Barangayer
Kommunen er inndelt i 15 barangayer per 30. september 2019.
* Benit
* Bitoon
* Cabutan
* Camang
* Esperanza
* Pinut-an
* Poblacion
* San Antonio (Alangalang)
* San Ramon
* Saub
* Timba
* Esperanza Dos
* Kinachawa
* Inolinan
* Looc

## Referanser




## Eksterne lenker
*
Aanen Paus

**Aanen Paus** (født 1727, død 1805), egentlig **Aanon Amandusson Paus**, var en norsk skipsreder, trelasthandler og vinhandler i Fredrikstad.

Han ble født på storgården Flom i Flåbygd og var sønn av Amandus Paus (1695–1761) og Karen Aanonsdatter Falck. Faren var yngste sønn av Kviteseidpresten Hans Povelsson Paus og kjøpte i 1727 Flom. Aanon Paus ble oppkalt etter morfaren, skipsreder og trelasthandler i Arendal Aanon Aanonsen (d. 1732). Faren ble i samtiden omtalt med tittelen *monsieur*, som viser at han ble regnet som «borgerlig gårdbruker», og var yngre bror til sorenskriver i Øvre Telemark Peder Paus.

Aanon Paus solgte odelsretten til Flom til sine yngre brødre Paul og Abraham, da han selv satset på en karriere innen sjøfart og handel. *Fredrikstad bys historie* oppgir at han først var skipper på egen skute og aktiv innen trelasthandel. I 1767 ble han gift med en datter av vinhandler i Fredrikstad Lorentz Koch og tok borgerskap som kjøpmann der i byen, der han var aktiv som vinhandler, tobakkshandler, skipsreder m.m. Der fikk han bygget en murgård som da var byens nest største våningshus. Under krisen i 1771 gikk han fallitt, var i noen år ansatt som fullmektig på Hafslund og tok i 1778 igjen borgerskap i Fredrikstad, der han også var borgerrepresentant.

Hans datter Maren Sophie Paus (1782–1838) var gift med kjøpmann i Frederikshald Thomas Fearnley, og ble dermed stammor til slekten Fearnley. Aanen Paus var morfar til maleren Thomas Fearnley og oldefar til skipsreder Thomas Fearnley.

## Referanser


## Eksterne lenker
*
Tverrfjellet (Sula)

**Tverrfjellet** (Sulafjellet) er et fjell på øya Sula i Sula kommune i Møre og Romsdal. Fjellets høyeste punkt er ved Vardane, på 776 meter over havet. Dette er også det høyeste punktet på øya og i kommunen. Fjellet er et populært turistmål for de som bor på Sula og de som bor i Ålesund.

## Referanser




## Eksterne lenker
*
San Carlos

**San Carlos** kan vise til:

* San Carlos (California), en by i California i USA
* San Carlos (Uruguay), en by i Uruguay
* San Carlos (Venezuela), by i Venezuela
* San Carlos de Bariloche, vanligvis kalt Bariloche, en by i Argentina
* San Carlos (Falklandsøyene), en bosetning på Falklandsøyene
* San Carlos (Costa Rica), en kanton i Costa Rica
* San Carlos (distrikt i Bongará), et distrikt i Peru
* San Carlos (Negros Occidental), en by på Filippinene
* San Carlos (Pangasinan), en by på Filippinene
* AD San Carlos, en fotballklubb i Costa Rica
* San Carlos vannkraftverk, et kraftverk i Colombia

## Se også
* Academia de San Carlos
* San Carlo
Floralia Estrada Bernal

**Floralia Estrada Bernal** (født 30. november 1984) er en meksikansk funksjonshemmet friidrettsutøver, som konkurrerer i klassene T54 / F57. Dette er klasser for sittende utøvere innen parafriidrett.

Hun representerer klubben DIF Nacional, og trenes av Ivan Rodriguez Luna. Hun trener i Mexican Paralympic Training Centre (CEPAMEX) i Mexico by. 

## Bakgrunn
Bernal ble påkjørt av en bil da hun var 6 år gammel, og måtte amputere begge beina. Hun begynte med paraidrett da hun var 15 år gammel, og har drevet både med svømming og rullestolbasketball før hun valgte å satse på kun friidrett fra 2015.

## Idrettskarriere
Hun deltok i rullestolbasketball under Paralympiske sommerleker 2008, der Mexico kom på niendeplass av ti lag. Hun deltok også i friidrett; hun løp 4 x 100 meter stafett, der Mexcico ble diskvalifisert. Hun deltok i rullestolbasketball under Paralympiske sommerleker 2012, og Mexico endte der på åttendeplass etter at de tapte plasseringskampen om sjuende- og åttendeplassen for Storbritannia. 

Da Mexico ikke greide å kvalifisere seg i rullestolbasketball under Paralympiske sommerleker 2016 bestemte Bernal seg for å satse kun på parafriidrett. Hun deltok i diskos under Paralympics 2016 i Rio de Janeiro, og kom der på femteplass. Året etter deltok hun i Para-VM i friidrett 2017, og fikk der bronse i diskos i klassen F57, bak Nassima Saifi og Orla Barry, og hun satte der ny områderekord for Amerika med 27,76 meter. 

Hun deltok i Parapanamerikanske leker 2019 i Lima i Peru, og vant der diskos i klassen F57. Under Para-VM i friidrett 2019 kom hun på fjerdeplass i diskos. Pr november 2019 innehar hun Amerikarekorden i diskos i klassen F57, med 30,35 meter.

## Referanser


## Eksterne lenker
*  Profil hos IPC
*  Profil hos Para-VM 2019
*  Profil hos Parapanamerikanske leker 2019 
*  Profil hos Para-VM 2017
Santo Tomas

**Santo Tomas** kan vise til:

* Santo Tomas (Batangas), en by på Filippinene
* Santo Tomas (Davao del Norte), en kommune på Filippinene
* Santo Tomas (Isabela), en kommune på Filippinene
* Santo Tomas (La Union), en kommune på Filippinene
* Santo Tomas (Pampanga), en kommune på Filippinene
* Santo Tomas (Pangasinan), en kommune på Filippinene

* Santo Tomás-universitetet, Asias og Filippinenes eldste eksisterende universitet

## Se også
* St. Thomas
Danao

**Danao** kan vise til:

* Danao (Bohol), en kommune på Filippinene
* Danao City, en by på Filippinene
667 (tall)

**667** (romertall: DCLXVII) er det naturlige tallet som kommer etter 666 og kommer før 668.

## Referanser


## Eksterne lenker
* 
* 
* 
*
Aanon Aanonsen

**Aanon Aanonsen** (ca. 1654–1732) var en norsk skipsreder og trelasthandler i Arendal, som var en byens ledende kjøpmenn tidlig på 1700-tallet. Han er nevnt i 1698 som skipper på det store skipet St. Anna på 217½ kommerselester. I 1709 og 1723 var han blant de henholdsvis seks og tolv prominente borgerne i Arendal som opptrådte på byens vegne. Ved sin død i 1732 er han titulert *negotiant* i kirkeboken, en betegnelse som betyr (en større) kjøpmann/grosserer, og oppgis å være 78 år gammel.

Aanon Aanonsen var gift med Anne Abrahamsdatter Falck (1670–1724), datter av trelasthandler i Risør Abraham Falck.

## Referanser
Abraham Falck

**Abraham Olufsen Falck** (født 1634, død 1700 i Risør), også skrevet *Falch* eller *Falk*, var en norsk skipsreder og trelasthandler i Risør, som var en av Risørs ledende forretningsmenn på 1600-tallet. Som ung dro han til sjøs fra Skien; S.H. Finne-Grønn foreslår at han kan ha vært en slektning av rådmann i Skien Hans Jacobsen Falck. Abraham Falck hadde en rekke prominente etterkommere i Arendal.

## Referanser
Emneknaggaktivisme

**Emneknaggaktivisme** (*engelsk: hashtag activism*) henspiller på Twitters bruk av emneknagger for aktivisme på internett, og består i støtte til en sak ved blant annet å like og dele på sosiale medier som Facebook og Twitter. Målet med emneknaggaktivisme er å dele visse saker med venner og følgere, i håp om at de også vil dele informasjonen. Dette fører til en utbredt diskusjon og åpner opp for at endringer kan skje. Emneknagger har også blitt brukt til å debattere og gjøre folk oppmerksomme på sosiale og politiske problemstillinger. De kan ses på som en måte å hjelpe eller starte en revolusjon ved å øke antall støttespillere fra hele verden som ikke har hørt om saken. Det lar folk diskutere og kommentere rundt en emneknagg. Emneknaggaktivisme åpner opp for å utvide kommunikasjonen og gjøre det demokratisk hvor alle har en måte å uttrykke sine meninger. Noen eksempler er #MeToo og #FakeNews.

Emneknaggaktivisme har mottatt kritikk fra både kritikere og støttespillere. Noen støttespillere argumenterer for at det er en god idé å bruke aktivisme på sosiale medier fordi det åpner opp for kontakt med mennesker fra hele verden på kort tid. Kritikerne stiller derimot spørsmål om denne formen for aktivisme fører til reell endring, ettersom brukerene indikerer at de bryr seg, i stedet for å gjøre konkrete tiltak for å utgjøre en forskjell.

## Historie
Emneknagger ble foreslått av Chris Messina, tidligere utvikler for Google, i 2007. Han ønsket å skape en plattform hvor folk kunne ha organiserte samtaler. Plattformen skulle være lett tilgjengelig på telefonen og enkel å bruke. Målet hans var å ha en åpen kode hvor folk ble oppmuntret til å uttrykke sine meninger fritt om hva de tenkte om emnet. Hans visjon kan nå ses gjennom bruken av emneknaggaktivisme.

Den eldste kjente omtalen av begrepet er fra *[[The Guardian]]* i 2011, der det ble nevnt i sammenheng for å beskrive Occupy Wall Street-protester. Emneknaggen ble brukt for å koordinere samtaler på nett, finne støttespillere, samt å arrangere spontane protester. Siden den gang har begrepet blitt brukt til å referere til bruken av emneknagger på sosiale medieplattformer, som Twitter, Facebook, Instagram og Tumblr. Et skifte har skjedd blant aktivistene for å delta i interaktiv kommunikasjon på internett.

## Referanser
Olaug Piro

**Olaug Piro** (1884–1925) var en norsk skuespillerinne.

Olaug Piro var datter av lærer Hans Piro og Nicoline Habberstad. Hun ble 23. juni 1909 gift i København med ingeniør og direktør Fredrik Rosing Bull (1882–1925).

Olaug Piro var en tid elev ved Framteatret. I perioden 1905–1909 var hun ansatt ved Nationaltheatret, med unntak av spilleåret 1906–1907, da hun var ved Folketeatret. Hun var også innom Fahlstrøms Theater. I 1914 reiste hun på turné med teaterselskapet Det norske Teatret.

## Roller i utvalg
**Hulda* i *Kjærlighed og Venskab* av Peter Egge (Nationaltheatret, 1905)
**Fru Dreissiger* i *Bæverne* av Gerhard Hauptmann (Nationaltheatret, 1906)
**Strygerske fru Klemmensen* i *Den mystiske Arv* av Emma Gad (Falstrøms Theater, 1906)
**Herlofs-Marthe* i *[[Anne Pedersdotter (skuespill)|Anne Pedersdotter]]* av Hans Wiers-Jenssen (Nationaltheatret, 1909)
**Helga* i *Læraren* av Arne Garborg (Det norske Teatret, 1914)
**Hønse-Lovisa* i *[[Ungen (skuespill)|Ungen]]* av Oskar Braaten (Det norske Teatret, 1914)

## Kilder
*

## Referanser
NOU 2017: 12, Barnevoldutvalget

NOU 2017: 12, Barnevoldutvalget (fullstendig navn, *Svikt og svik — Gjennomgang av saker hvor barn har vært utsatt for vold, seksuelle overgrep og omsorgssvikt*) er en norsk offentlig utredning.

## Kilder

* ''Svikt og svik — Gjennomgang av saker hvor barn har vært utsatt for vold, seksuelle overgrep og omsorgssvikt''

## Eksterne lenker

* «Nå lover barneministeren bedre oppfølging av voldsutsatte barn», NRK, 19. november 2019
Counter Terrorism Command

**Counter Terrorism Command** (**CTC**) eller **SO15** er en gren av *Specialist Operations*-området innen Londons Metropolitan Police Service.

## Historikk
I 1883 etablerte innenriksminister Sir William Harcourt the *Irish Bureau*, eller *Special Irish Branch* som det ble kjent som, ved New Scotland Yard. Enheten gjennomgikk en rekke omorganiseringer i årenes løp, og skiftet også navn.

I oktober 2006 ble Counter Terrorism Command etablert ved sammenslåing av Metropolitan Police Anti-Terrorist Branch (SO13) og Special Branch (SO12); denne omorganisering samlet etterretning, operasjoner og etterforskning i én enkelt kommando. CTC har over 1 500 polititjenestemenn og ansatte, inkludert etterforskere stasjonert i utlandet.

Fra november 2013 bestod CTC av 1 790 ansatte, inkludert 1 350 uniformerte polititjenestemenn og 600 etterforskere som arbeidet i 75 spesialenheter.

## Ansvarsområder
Counter Terrorism Commands hovedprioritet er å holde publikum trygge og forhindre terrorrelaterte aktiviteter i Storbritannia og mot britiske interesser i utlandet ved å:

* Oppdage, etterforske og forebygge terrortrusler.
* Samarbeide med partnerorganisasjoner for å skaffe og bruke etterretning.
* Sikre effektive og kostnadseffektive operasjoner.
* Bygge arbeidsforhold med lokalsamfunn og internasjonale partnere.
* Arbeide med samfunn og institusjoner for å motvirke terrorisme.
* Samarbeide innen Counter Terrorism Policing-nettverket.

## Kjente operasjoner
CTC har etterforsket flere terrorhendelser som har fått mye omtale i media, deriblant:

* Terrorangrepet i London 22. mars 2017
* Terrorangrepet i Manchester 22. mai 2017
* Terrorangrepet i London 3. juni 2017
* Forgiftningen av Sergej Skripal og hans datter Julia Skripal (2018)
* Forbury Gardens-angrepene (2020)
* Drapet på David Amess (2021)

## Referanser


## Eksterne lenker
* Counter Terrorism Policing
Jakten gjennom Mexico

***Jakten gjennom Mexico***, (originaltittel: *The Big Steal*) er en amerikansk film noir fra 1949 regissert av Don Siegel med Robert Mitchum og Jane Greer i hovedrollene.

## Handling
Løytnant Duke Halliday (spilt av Robert Mitchum) fra U.S. Army blir frarøvet 300 000 dollar av Jim Fiske. Når Hallidays overordnede, kaptein Vincent Blake (spilt av William Bendix) mistenker Hailliday for å ha deltatt i tyveriet, og Halliday får ikke noe annet valg enn å personlig forfølge Fiske til Mexico. Underveis støter han også på Joan Graham (spilt av Jane Greer) som ønsker å få tilbake 2 000 dollar hun tidligere lånte bort til kjæresten sin, Jim Fiske. Haillday og Joan slår seg sammen, selv om de ikke tror de kan stole på hverandre. Men de blir også overvåket av kaptein Blake.

Etter at Halliday blir slått ned, møter han general Ortega. Halliday påstår å være Blake (ved hjelp av identifikasjon han tok fra kapteinen etter et tidligere slagsmål) og general Ortega lar ham gå for å fortsette jakten etter Fiske. Men Ortega fortsetter å holde øye med dem, og mistankene hans blir bekreftet når den virkelige kaptein Blake dukker opp på kontoret hans for å be om hjelp. Halliday og Graham sporer opp Fiske til et isolert hus i en ørken, hvor Fiske møter Seton (spilt av John Qualen) som tilbyr Fiske 150 000 dollar. Når Blake dukker opp igjen, blir Halliday i utgangspunktet lettet over å bli reddet. Frem til han får vite at Blake faktisk var Fiskes kriminelle samarbeidspartner, og nok en konflikt oppstår.

## Medvirkende
* Robert Mitchum - Lt. Duke Halliday
* Jane Greer - Joan Graham
* William Bendix - Capt. Vincent Blake
* Patric Knowles - Jim Fiske
* Ramon Novarro - Inspector General Ortega
* Don Alvarado - Lt. Ruiz
* John Qualen - Julius Seton
* Pascual García Peña - Manuel

## Referanser


## Eksterne lenker
*
Luke Combs

**Luke Albert Combs** (født 2. mars 1990) er en amerikansk countryartist og låtskriver. Combs har gitt ut to album for Columbia Nashville, som har gitt ut fem singler, som alle nådde til første plass på *[[Billboard]]*s Country Airplay-liste: «Hurricane», «When it Rains It Pours», «One Number Away», «She Got The Best Of Me» og «Beautiful Crazy». Også hans sjette og syvende singel kom på første plass på *Billboard*s Country Airplay-liste. Han regnes nå som den nyeste medlemmet av "Grand Ole Opry"

## Tidlig liv
Combs ble født i Charlotte, Nord-Carolina og flyttet til Asheville, North Carolina i en alder av 8 år. Han har opptredd som vokalist siden barndommen. Mens han gikk på A. C. Reynolds High School, spilte Combs amerikansk fotball og var med flere musikkgrupper. Han har også spilt som soloartist i verdensberømte Carnegie Hall. Senere gikk han på Appalachian State University, hvor han fremførte sitt første countryshow på Parthenon Kafé. Med mindre enn en måned igjen av sitt fjerde år på college, droppet han ut for å satse på sin country-karriere, og flyttet derfor senere til Nashville, Tennessee.

## Referanser


## Eksterne lenker
* 
* 
* 
*
Kevin Boine

**Kevin André Boine** (født 1993)  er en samisk pop-artist.

Boine forsøkte seg første gang i Norske Talenter i 2010, men slapp ikke gjennom. Han fikk sitt gjennombrudd da han deltok i 2015 i Norske Talenter med samisk rap og nådde til semifinalen.

Boine kommer fra Tana. Han har fagbrev som sveiser. 

I desember 2018 tegnet han platekontrakt med Universal Music. I 2018 var han en av to norske artister som hadde solgt til platina uten å ha platekontrakt. I 2018 hadde han en inntekt fra musikkvirksomheten sin på 1&nbsp;287&nbsp;487&nbsp;kroner.

I 2019 hadde han over 364 000 månedlige lyttere på Spotify, og «Drømmeland» hadde hatt over 15 millioner avspillinger.

I 2019 hadde han over 40 millioner avspillinger på Spotify, og i desember 2019 var totalt antall streaminger over 70 millioner.

Han kom på 14.-plass på VG-lista med låten «Swipe Up», som han spilte inn sammen med Martine Lunde.

Den 8. februar 2020 deltok Kevin Boine med sangen «Stem på mæ» i den nordnorske delfinalen i Melodi Grand Prix, Norges nasjonale uttak til Eurovision Song Contest. Boine gikk ikke videre.

## Diskografi
;Singler
*«Kom til Finnmark» 
*«Drømmeland» 
*«Telefon» (2017)
*«Drikkestopp» (2019, Universal)
*«Swipe up», sammen med Martine Lunde (2019, Universal)
*«Aurora» (2019, Universal)
*«Stem på mæ» i MGP (2020)
*«Boten Anna» (2020)

## Referanser


## Eksterne lenker
*
Norrbotten Regiment

**Norrbottens regement** er et panserregiment i den svenske hæren som har vært aktive i ulike oppdrag i tiden 1841–1994 og igjen fra 2000. Ledelsen med hovedkvarter er forlagt til garnison Boden.

Regimentet har vennskapssamband med 200. motoriserte infanteribrigade i Russland.

## Referanser
Jenny Behrend

**Jenny Behrend** (født 1996) er en tysk håndballspiller, som spiller for den tyske klubben  og det tyske kvinnelandslaget.

Hun ble tatt ut i 17-mannstroppen til Henk Groener foran Håndball-VM 2019 i Japan.

## Referanser


## Eksterne lenker
*
Kristin Thorleifsdóttir

**Kristin Thorleifsdóttir** (født 13. januar 1998 i Stockholm) er en svensk håndballspiller, som spiller for den svenske klubben  og det svenske kvinnelandslaget.

Hun ble tatt ut i 18-mannstroppen til Henrik Signell foran Håndball-VM 2019 i Japan, men var ikke blant de 16 utvalgte.

## Referanser


## Eksterne lenker
*
Space Development Agency

**Space Development Agency** (**SDA**) er en amerikansk føderal etat opprettet i mars 2019 og underlagt Forsvarsdepartementet. SDA har som formål å koordinere og integrere departementets romfartsutvikling, holde oversikt med departementets trussel-styrte romfartsarkitektur og drive frem implementeringen av nye militære romfartskapasiteter som skal sikre USA teknisk og militært forsprang i verdensrommet.

## Referanser


## Eksterne lenker
*
James Duckworth

**James Duckworth** (født 21. januar 1991 i Sydney) er en australsk profesjonell tennisspiller. 

Som juniorspiller vant han tre titler, mens han på senior-nivå har nådd 3. runde ved én anledning i Grand Slam-sammenheng.

## Referanser


## Eksterne lenker
*
Rasmus Flesjå

**Rasmus Flesjå** (født 25. november 1947, død 21. september 2019) var en norsk politiker (KrF).

Han var fra Finnøy, men ble ansatt ved Gjesdal elverk i Ålgård i 1975. Han satt 16 år i Gjesdal kommunestyre og var ordfører fra 1984 til og med 1987. Fra 1981 til 1985 satt han en periode som 3. vararepresentant til Stortinget, dog uten å møte.

## Referanser


## Eksterne lenker
*
Marianne Bjørnmyr

**Marianne Bjørnmyr** (født 1986) er en norsk kunstner, bosatt i Bodø . Bjørnmyrs arbeid fokuseres ofte rundt fotografi, autentisitet, dokumentasjon og bevis.

Bjørnmyrs arbeid er blitt utstilt internasjonalt inkludert Reykjavík Museum of Photography ,  Unseen Photo Festival, Daniel Blau’s *5 under 30*, Høstutstillingen, Bodø Kunstforening, Den Nordnorske kunstutstilling og Format International Photography Festival.   

Bjørnmyr har publisert bøkene *Beneath the Salt*, medredaktør Dan Mariner, (2017) , *An Authentic Relation* (2016)  , og *Shadows/Echoes* (2014)  . 'An Authentic Relation' mottok diplom på Årets vakreste Bøker i 2017 .

Bjørnmyr arbeid *An Authentic Relation* er kjøpt inn av Kunst i offentlige rom ved Fakultet for medisin og helsevitenskap, UiT Norges arktiske universitet.  

Francesca Marcaccio beskriver arbeidet ''Your Penumbra’': ”Marianne Bjørnmyr’s work not only invokes vast distances in space and time; she creates poetic artworks exploring landscape. She has brought together space and time, the massive and the minute, using technology to bring together the cosmic and the commonplace in exploring the ineffable” 

Bjørnmyr opprettet i 2017 Atelier NOUA  med sin partner Dan Mariner.

## Referanser
Särkänniemi

**Särkänniemi** er en fornøyelsespark i Tammerfors i Finland. Den ble etablert som sådan i 1975. Den er Finlands nest største fornøyelsespark, etter Borgbacken i Helsingfors. Särkänniemi rommer blant annet syv berg-og-dal-baner; et akvarium og et planetarium, åpnet i 1969; en dyrehage, åpnet i 1970; en temapark basert på *[[Angry Birds]]*, åpnet i 2012; en innendørs aktivitetspark, åpnet i 2016; og det 168&nbsp;m høye utsiktstårnet Näsinneula, innviet i 1971, som er Finlands høyeste, frittstående bygning. I tilknytning til parken er også et samtidskunstmuseum med samlingen etter kunstmesénen Sara Hildén. 

## Referanser


## Eksterne lenker
*
Jef Poskanzer

**Jeffrey A. Poskanzer** er en dataprogrammerer. Han var den første personen til å legge ut en ukentlig OSS til Usenet. Han utviklet filformatet portable pixmap (.PPX) og pbmplus (forløperen til Netpbm-pakken) for å manipulere den. Han har også jobbet på laget som opprettet A/UX. Han har deltatt i to USENIX Lifetime Achievement Awards – i 1993 for Berkeley Unix, og i 1996 for Software Tools Project.

Han eier nettadressen acme.com (som er kjent for å motta over en million e-post spam per dag ), som er hjemmesiden til ACME Laboratories. Det verter en rekke åpen kildekode-prosjekter; store prosjekter vedlikeholdt inkluderer både pbmplus og thttpd, en åpen kilde web-server.

## Referanser


## Eksterne lenker

* ACME Laboratorier
* Jef poskanzer ' s Cv
Hartvig Eckersberg

**Hartvig Frederik Eckersberg** (født 9. juni 1813 på Tangen, død 18. mars 1893 på Løvbrekke i Strand) var en norsk skipsreder i Drammen og Christiania.

Han var opprinnelig skipsfører på Tangen; fra 1830-årene førte han et av de første regelmessige emigrantskipene som gikk fra Drammen til Amerika, «Drafn», eid av Hans Kiær; andre skip han førte var barken «Freia» i 1843 og «Pilgrim». Han var medstifter og formann for Drammen Sømandsforening, og ble utnevnt til æresmedlem i foreningen i 1881. I 1864 eide og førte han skipet «Alardus». I 1866 flyttet han til Christiania, og drev siden rederivirksomhet derfra. Han skjenket Universitetet en samling oldsaker han brakte med seg fra en reise til Lilleasia.

Hartvig Eckersberg tilhørte en gammel skipper- og handelsslekt fra Tangen; han var sønn av skipsreder på Tangen Frederik Eckersberg, bror av en av Drammens ledende forretningsmenn Knud Eckersberg og onkel til maleren Johan Fredrik Eckersberg. Hans datter Isabella Frederikke Desirée Eckersberg var gift med sogneprest i Strand Henrik Bauer Moses, og Hartvig Eckersberg døde under et besøk hos datteren og svigersønnen. Hartvig Eckersberg var morfar til den amerikanske guvernøren og senatoren John Moses.

## Referanser
Johan Christian Krøyer

**Johan Christian Krøyer** (født 1736 i Odense, Danmark, død 1809 i Oslo) var organist i Vår frelsers kirke i Oslo fra 1769 til 1809. Krøyer ga offentlige konserter og var i tillegg medlem av Det dramatiske Selskaps orkester.

## Referanser
Johan Adolph Pløen

**Johan Adolph Pløen** (død før 28. april 1769) var organist i Vår frelsers kirke i Oslo fra 8. april 1765 til 1769. Frem til 1765 var han også organist i Bragernes kirke i Bragernes prosti (i 1819 omdøpt til Drammen Prosti).

## Referanser
Christian Olsen Rode

**Christian Olsen Rode** var en av de første organistene i Vår frelsers kirke i Oslo. Han ble ansatt i 1709 og hadde stillingen til 1721. Rode skal ha vært ved Nidarosdomen før han kom til Vår Frelsers kirke, men stiftsdireksjonen syntes ikke de hadde vært heldige med han heller.

Rode kom opprinnelig fra Danmark, hvor han hadde vært kantor ved Sankt Mariæ kirke i Helsingør fra 1679.

## Referanser
Lillian Polychron Hansen

**Lillian Polychron Hansen** (født 1890 i New York, død 28. oktober 1918 i København) var en norsk operasangerinne (sopran).

Lillian Polychron Hansen var datter av Hans Olaf Hansen og Lydia Engström. Hun ble 3. august 1918 gift med den svenske cabaretsangeren John Finnman. Bryllupet ble feiret i Villa Allegra på Lysaker.

Hansen studerte i flere år sang hos Ida Basilier-Magelssen, før hun var elev av sangpedagogen Raimund von Zür-Muhlen i London. Hun fikk 12. august 1913 sin debut som gjest ved Den nationale Scene i Bergen i rollen som *Philine* i operaen *Mignon* av Ambroise Thomas. Hun ga i flere sammenhenger konserter sammen med sin mann, og hadde dessuten opptredener i England og USA. I januar 1918 opptrådte hun ved en veldedighetsforestilling i Cirkus Verdensteater for krigsforliste sjøfolks etterlatte, sammen med John Finnman, Harald Steen og Signe Heide.

Etter å ha giftet seg i 1918, kjøpte Hansen og Finnman en villa i utkanten av København. I oktober samme år døde begge to av spanskesyken. De ble bisatt fra Vestre gravlund 7. november 1918.

## Roller i utvalg
**Philine* i operaen *Mignon* av Ambroise Thomas (Den nationale Scene, 1913)
**Michaela* i ''Carmen av Georges Bizet (Nationaltheatret, 1917)

## Referanser


## Kilder
*
Kiletjernene naturreservat

**Kiletjernene naturreservat** ligger sørvest for Haukedalsvannet i Bamble. Reservatet er ei næringsrik gjengroingsmyr rundt to vann, og er et viktig område for våtmarksfugler. Av hensyn til hekkende fugl er det ferdselsforbud i reservatet fra 15. april til 15. juli.

## Referanser


## Eksterne lenker

* Kiletjernene naturreservat Fylkesmannen i Vestfold og Telemark
* Faktaark Naturbase
San Joaquin

**San Joaquin** eller **San Joaquín** kan vise til:

* San Joaquín (Flores), by i Costa Rica
* San Joaquin (Iloilo), kommune på Filippinene
* San Joaquin (California), by i California i USA
* San Joaquin (elv), elv i California i USA
* San Joaquin County, fylke i California i USA

## Se også
* São Joaquim, kommune i Brasil
Kjeholmskjæra naturreservat

**Kjeholmskjæra naturreservat** består av fem holmer med omkringliggende sjøarealer nordvest for Kjeholmen i Kragerø. Reservatet ligger i Haslumkilen nord for Ospvika. Området er hekkeplass for sjøfugl.

## Referanser


## Eksterne lenker

* Kjeholmskjæra naturreservat Fylkesmannen i Vestfold og Telemark
* Faktaark Naturbase
Alfonso

**Alfonso** er spansk og italiensk form av mannsnavnet Alfons. Det kan også vise til:

* Alfonso (Cavite), kommune på Filippinene
Kjær naturreservat

**Kjær naturreservat** ligger i en sørøstvendt li rett nord for E-18 ved Kjær i Bamble. Reservatet består av tre typer edelløvskog: lågurt-eikeskog, alm-lindeskog og en mindre svartor-sumpskog. Tresjiktet domineres av urørt eikeskog samt stedvis storvokst lind. Bakken er i hovedsak gresskledd.

## Referanser


## Eksterne lenker

* Kjær naturreservat Fylkesmannen i Vestfold og Telemark
* Faktaark Naturbase
San Andres

**San Andres** eller **San Andrés** kan vise til:

* San Andrés, by og kommune i Colombia
* San Andres (Catanduanes), kommune på Filippinene
San Francisco (andre betydninger)

**San Francisco** er en by i California. Det kan også vise til:

;Geografi
* San Francisco (Agusan del Sur), en kommune på Filippinene
* San Francisco (Cebu), en kommune på Filippinene
* San Francisco (Southern Leyte), en kommune på Filippinene
* San Francisco (Surigao del Norte), en kommune på Filippinene
* San Francisco Menéndez. en kommune i El Salvador
* San Francisco de Campeche, en by i Mexico
* San Francisco Coacalco, en by i Mexico
* San Francisco de Daguas (distrikt), et distrikt i Peru
* San Francisco del Yeso (distrikt), et distrikt i Peru

;Musikk
* San Francisco (sang), en sang fra 1936
*San Francisco (Be Sure to Wear Flowers in Your Hair), en sang fra 1967 med Scott McKenzie
*San Francisco (Tor Endresen-sang), en sang fra 1997 med Tor Endresen

## Se også
* USS «San Francisco», skip kalt San Francisco
* San Francesco
Knipheia naturreservat

**Knipheia naturreservat** ligger på nordsida av Barlandskilen og er ei sørvendt, artsrik skråning som følge av den kalkholdige grunnen i området. Knipheia har forekomster av lågurt-eikeskog/ alm-lindeskog med innslag av buskvikke.

## Referanser


## Eksterne lenker

* Knipheia naturreservat Fylkesmannen i Vestfold og Telemark
* Faktaark Naturbase
Elise Poulsen

**Elen Elisabeth «Elise» Poulsen** (født 14. oktober 1809 i Bergen) var en norsk skuespillerinne og linedanserinne.

Elise Poulsen var datter av den innvandrede danske mekanikus og dansemester August Poulsen og Karen Andrea Klæboe. Hun ble 30. mai 1833 gift i Trondheim med atleten August Adolf Edvard Crasselt. De ble skilt etter kort tid. Etternavnet er også blitt skrevet «Paulsen» og »Paulson».

Elise Poulsen opptrådte allerede som barn eller halvt voksen med sin fars trupp med blant annet linedans og styltedans, samt med solodans og pantomimer. Fra 1829 var hun skuespiller ved de danske teaterselskapene i Trondheim. Sommeren 1832 medvirket hun i teaterdirektør Carl Wilhelm Orlamundts selskaps oppsetninger i Stavanger. Da hun i 1840 søkte ansettelse som skuespiller ved Gustav Wilhelm Selmers selskap, avviste han henne med «Deres Organ har stødt Publikum».

## Roller i utvalg
**fru Bittermandel* i vaudevillen *Aprilsnarrene* av Johan Ludvig Heiberg (Stavanger, 1832)

## Kilder
*
*

## Referanser
Krogshavn plantefredningsområde

**Krogshavn plantefredningsområde** i Bamble er en 100 m lang, 4 m brei og 1 m dyp grøft ved Krogshavn leirplass. Området er verneverdig grunnet forekomsten av den sjeldne karplanten sprikesøtgras. Sprikesøtgras er klassifisert som kritisk truet i Norsk rødliste for arter.
I reservatet forekommer arter som bekkeveronika, strandrør, greinmjølke, skogsivaks, kattehale, strandvann, engminneblom, åkerdylle og paddesiv.

## Referanser


## Eksterne lenker

* Krogshavn plantefredningsområde Fylkesmannen i Vestfold og Telemark
* Faktaark Naturbase
Kråka naturreservat

**Kråka naturreservat** er en fredet øy sørvest for øygruppa Kråka, utenfor Ivarsand/ Prisgrunnbukta i Bamble kommune. Øya er hekkeplass for sjøfugl, fredningen gjelder også sjøarealene som ligger innenfor en avstand på 0–50 meter fra land. Som i mange sjøfuglreservater er det ferdselsforbud til lands og til vanns i Kråka naturreservat fra 15. april til 15. juli.

## Referanser


## Eksterne lenker

* Kråka naturreservat Fylkesmannen i Vestfold og Telemark
* Faktaark Naturbase
Krålen naturreservat

**Krålen naturreservat** ligger helt nord i Fyresdal kommune, mot grensa til Tokke kommune. Reservatet ligger i den østvendte lia av Skipsfjødd, nordvest for Skredvatnet. 
Reservatet er et skogområde hvor det er en gammel barskog. Området har en særskilt naturvitenskapelig verdi grunnet forekomst av den truede sopparten lappkjuke og andre arter av vedboende sopp som er truet og sjeldne å se.

## Referanser


## Eksterne lenker

* Krålen naturreservat Fylkesmannen i Vestfold og Telemark
* Faktaark Naturbase
Langesundstangen naturreservat

**Langesundstangen naturreservat** ligger sør for Langesund sentrum i Bamble. Området er kystnært, og i reservatet finner en naturtyper som er knyttet til saltvann og saltvannspåvirkede miljøer (havstrand). Reservatet har betydning for bevaring av flere sjeldne og truede arter som karplanter, lav og insekter.

## Referanser


## Eksterne lenker

* Langesundstangen naturreservat Fylkesmannen i Vestfold og Telemark
* Faktaark Naturbase
Langøya landskapsvernområde med dyre- og plantelivsfredning

**Langøya landskapsvernområde med dyre- og plantelivsfredning** er et område med kalkrik berggrunn hvor det vokser flere sjeldne plantearter. Mange av disse artene finnes bare på kalkfjell, blant annet flere orkidéer som flueblomst og vårmarihånd. 

Reinrose er en fjellplante som har overlevd her ute siden slutten av forrige istid, og som ikke finnes ellers i lavlandet. 
På Langøya lever også flere sjeldne arter av blant annet sopp, lav og snegler som bare finnes på kalkfjell. Noen av dem har navn som hjernetrøffel, vifteglye og tannsylinderknøttsnegl.

## Referanser


## Eksterne lenker

* Langøya landskapsvernområde med dyre- og plantelivsfredning Fylkesmannen i Vestfold og Telemark
* Faktaark Naturbase
Skipsverftssenteret Zvjozdotsjka

**Skipsverftssenteret Zvjozdotsjka** (russisk:Центр судоремонта «Звёздочка») er et stort skipsverft med mange filialer. Verftet er fra 2018  kommet i søkelyset i forbindelse med Frode Berg-saken. Hovedkontoret ligger i Severodvinsk i Arkhangelsk oblast, og hoveddokken ligger på sørkysten av Dvinabukta. Norge har et samarbeid med skipsverftet, og finansiert opphugging av to russiske Viktor II atomubåter gjennom regjeringens handlingsplan for atomsaker. 

## Filialer

* Nerpa skipsverft i Snezjnogorsk, Murmansk oblast
* Vint-filialen i Moskva
* Vega-fabrikken i Borovsk
* 1. skipsverft i Lazarevskoje, Sotsji
* 5. skipsverft i Temrjuk
* 35. skipsverft i Murmansk
* Skipsverftet "Krasnaja Kuznitsa" i Arkhangelsk
* Astrakhan skipsverft i Astrakhan
* Sevastopol marin fabrikk i Sevastopol

## Referanser


## Kilder
https://www.star.ru/
Lindheim-Mannsmyr naturreservat

**Lindheim-Mannsmyr naturreservat** ligger ca. 200 moh. sørvest for Sannidal ved fylkesgrensa til Agder. Av totalarealet på ca. 160 daa, er ca. 95 daa myrjord. Fastmarka består i hovedsak av bart fjell. Fjellet er dekket av furuskog, med røsslyng, gråmose og reinlav i undervegetasjonen. Området er et stort og variert myrkompleks hvorav det meste er flatmyr.

## Referanser


## Eksterne lenker

* Lindheim-Mannsmyr naturreservat Fylkesmannen i Vestfold og Telemark
* Faktaark Naturbase
Compsolacon

* 

***Compsolacon*** er en slekt av biller som hører til familien smellere (Elateridae).

## Utbredelse
Slekten er utbredt i sentrale deler av Asia med særlig mange arter i det nordlige India.

## Systematisk inndeling
Slekten blir ofte plassert som en underslekt av *[[Agrypnus]]*. Tallrike arter har nylig blitt flyttet til denne slekten fra Agrypnus 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 – store, brede, skjellkledte arter
****** Stammen Agrypnini Candéze, 1851
******* Slekten ***Compsolacon*** Reitter, 1905
******** *[[Compsolacon aequalis]]* (Candéze, 1900)
******** *[[Compsolacon agrestis]]* (Vats & Kashyap, 1992)
******** *[[Compsolacon baibaranus]]* (Hayek, 1973)
******** *[[Compsolacon brachychaetus]]* (Kollar, 1844)
******** *[[Compsolacon cashmiriensis]]* Della Beffa, 1931
******** *[[Compsolacon crenicollis]]* (Mènètries, 1832)
******** *[[Compsolacon himalayanus]]* Jagemann, 1944
******** *[[Compsolacon inlustris]]* (Vats & Kashyap, 1992)
******** *[[Compsolacon jacksoni]]* (Vats & Kashyap, 1992)
******** *[[Compsolacon korotjaevi]]* Gurjeva, 1987
******** *[[Compsolacon kuluensis]]* (Vats & Kashyap, 1992)
******** *[[Compsolacon maisus]]* (Vats & Kashyap, 1992)
******** *[[Compsolacon mertliki]]* Platia, 2014
******** *[[Compsolacon planocorpus]]* (Vats & Kashyap, 1992)
******** *[[Compsolacon rameshi]]* (Vats & Kashyap, 1992)
******** *[[Compsolacon repercussus]]* (Vats & Kashyap, 1992)
******** *[[Compsolacon solanensis]]* (Vats & Kashyap, 1992)
******** *[[Compsolacon souslapisus]]* (Vats & Kashyap, 1992)
******** *[[Compsolacon subargillus]]* (Vats & Kashyap, 1992)
******** *[[Compsolacon subfaenum]]* (Vats & Kashyap, 1992)
******** *[[Compsolacon sublapideus]]* (Vats & Kashyap, 1992)
******** *[[Compsolacon thibetanus]]* Reitter, 1913
******** *[[Compsolacon triticumunis]]* (Vats & Kashyap, 1992)
******** *[[Compsolacon tuberosum]]* (Vats & Kashyap, 1992)
******** *[[Compsolacon turkestanicus]]* (Schwarz, 1902)

## Referanser


## Eksterne lenker
*
Pseudarhaphes

* 

***Pseudarhaphes*** er en slekt av biller som hører til familien smellere (Elateridae).

## Utbredelse
Slekten forekommer på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Småsmellere, Negastriinae Nakane, 1953
****** Slekten ***Pseudarhaphes*** Dolin & Girard, 1998
******* *[[Pseudarhaphes fleutiauxi]]* Dolin & Girard, 1998
******* *[[Pseudarhaphes madagascariensis]]* (Fleutiaux, 1899)

## Referanser


## Eksterne lenker
*
Lun naturreservat

**Lun naturreservat** ligger på nordøstsida av Kilsfjorden i Kragerø, og er et variert skogsområde dominert av løvskog og en del furu. Spesielt for området er det at en finner en kystnær forekomst av barlind. Barlinden har vanligvis trehøyder på 7–8 meter, men enkelte trær når opp i 10 meter. Berggrunnen består av bergarten gabbro, som avgir relativt mye plantenæring.

## Referanser


## Eksterne lenker

* Lun naturreservat Fylkesmannen i Vestfold og Telemark
* Faktaark Naturbase
Lågåsmyr naturreservat

**Lågåsmyr naturreservat** er en langstrakt myr omgitt av lave åser. Reservatet grenser inn til Sjømannsheia naturreservat. Overflaten på myra er for det meste ganske våt, og det renner en bekk gjennom det meste av myra. Det finnes også et mindre område med nedbørsmyr.

## Referanser


## Eksterne lenker

* Lågåsmyr naturreservat Fylkesmannen i Vestfold og Telemark
* Faktaark Naturbase
Nordre Lia naturreservat

**Nordre Lia naturreservat** ligger sørvendt på rasmark og blokkmark ved foten av en blankskurt fjellside under Lifjell, innerst i Kleivgrend i Fyresdal. Området har særskilt naturvitenskapelig verdi på grunn av forekomst av ren edelløvskog med ask, hassel og alm. Det finnes også flere truede og sjeldne arter av lav og sopp som vokser på død ved.

## Referanser


## Eksterne lenker

* Nordre Lia naturreservat Fylkesmannen i Vestfold og Telemark
* Faktaark Naturbase
Chrostus

***Chrostus*** er en slekt av biller som hører til familien smellere (Elateridae). 

## Utbredelse
Arten er utbredt i Australia (Western Australia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Prosternini Gistel, 1856 - noe ganger regnet som en egen underfamilie, Prosterninae
******* Slekten ***Chrostus*** Candéze, 1878
******** *[[Chrostus quadrifoveolatus]]* Candèze, 1878

## Eksterne lenker
* Atlas of Living Australia - *Chrostus* Besøkt 20.11. 2019
*
Nustad naturreservat

**Nustad naturreservat** ligger nordvest for Langesund, og er et artsrikt område som langt på vei er urørt. Reservatet består i stor grad av kalkfuruskog, men en kan også finne innslag av andre vegetasjonstyper, som svartor-sumpskog. 
På bergkanten mot sjøen vokser det kronglet furu. Området har ellers en forekomst av klatreplanten bergflette (eføy).

## Referanser


## Eksterne lenker

* Nustad naturreservat Fylkesmannen i Vestfold og Telemark
* Faktaark Naturbase
Rognsflauane naturreservat

**Rognsflauane naturreservat** ligger på kalkrik berggrunn innerst i Rognsfjorden. Området er preget av artsrik skog som er dominert av flere typer kalkfuruskog og lågurtgranskog med innslag av edelløvskog. En bestand av barlind finnes i kalkfuruskogen.
Sammen med det tilgrensende reservatet Tangvald er dette et skogområde med mange sjeldne arter og vegetasjonstyper. Den tilgrensende Rognstranda er et statlig sikret friluftslivsområde.

## Referanser


## Eksterne lenker

* Rognsflauane naturreservat Fylkesmannen i Vestfold og Telemark
* Faktaark Naturbase
Røsskleiva naturreservat

**Røsskleiva naturreservat** er en del av området fra Langesundstangen til Stathelle i Bamble, hvor en finner noen av de største sammenhengende kalkfuruskogene i Norge. Området har en rik flora med flere sjeldne arter, og er også et viktig friluftsområde.
Reservatet regnes som det viktigste referanseområdet for kalkfuruskogene i Grenland. Røsskleiva er verneverdig også i nordisk sammenheng.

## Referanser


## Eksterne lenker

* Røsskleiva naturreservat Fylkesmannen i Vestfold og Telemark
* Faktaark Naturbase